Jou sterre vir Woensdag, 22 Maart 2017
JY LEES NOU Jou sterre vir Woensdag, 22 Maart 2017
Baie mense gaan vandag intens en humeurig wees.
Jy is dinamies en entoesiasties. Die komende 12 maande is die tyd om 'n persoonlike projek aan te pak wat jou talente in opwindende nuwe rigtings laat strek.
Ramme is in die bui om maksimaal te meng en gesellig te verkeer, aangesien die sterre jou gesellige sy aanhits. Jy sal baie simpatiek moet wees teenoor 'n gespanne kollega of gesinslid.
Baie Bulle gaan ietwat lusteloos voel. Daar gebeur tans so baie dinge in jou lewe! Sit dus 'n bietjie alleentyd opsy om jou pas te verlangsaam. Ontspan, herlaai jou batterye en verjong.
Dit kan tans erg frustrerend wees om met 'n geliefde, kind of vriend/in oor die weg te kom. Vertel hy/sy jou die volle verhaal? Jy sal supergeduldig moet wees terwyl al die feite stadig aan die lig kom.
Voel dit asof jy gemanipuleer of verkeerd verstaan word? Magspeletjies en oormatige skuldgevoelens gaan jou nêrens bring nie. As jy bekommerd voel, skraap die moed bymekaar om die saak op 'n reguit, eerlike manier aan te roer.
Jy's gretig om met eendersdenkende mense in jou plaaslike gemeenskap te kommunikeer. Jy het hope Leeutalente om te bied, maar jy moenie inligting op sigwaarde aanvaar nie. Gebruik jou tyd en maak eers seker van die feite.
Omring jy jou met familie en vriende wat jou doelwitte ondersteun en jou drome aanmoedig? Bly vandag ver van mense met negatiewe denke. Maak seker die mense om jou oefen 'n positiewe invloed uit.
Gesinsake is vandag op die voorgrond, Weegskaal, terwyl jy jou weg deur 'n huishoudelike mynveld stuur. Probeer jou bes om dinge op 'n diplomatiese, proaktiewe en ekstra-meelewende manier aan te pak.
As jy vandag probeer om geliefdes te manipuleer en uitslae te beheer, gaan jy probleme kry. Slim Skerpioene sal dus 'n dik mond, sarkasme en woede-uitbarstings verruil vir slim samewerking en koel beraadslaging.
Jy's in 'n weerspannige bui en, as jy nie oppas nie, gaan jy net dinge opklits en onmin stook. Gebruik liewer jou energie om jou liggaam te koester met gesonde kos en prettige oefening.
Jy kan vandag konflik verwag tussen persoonlike, professionele en verhoudingsverantwoordelikhede. Kreatiewe projekte en verdere opleiding word bevoordeel, terwyl jy poog om vandag die beste Steenbok moontlik te wees.
Jy kan vandag mense verras met jou onvoorspelbare streke. Jy smag na ongewone en opwindende ondervindings, en as jy hulle nie elders kan vind nie, gaan jy hulle in jou plaaslike omgewing skep.
Moenie vandag onvoorspelbare geldskuiwe maak nie, Visse. Moenie luister as 'n vriend/in vir jou finansiële raad aanbied nie. Jy het tans professionele leiding nodig – niks minder nie.